«ارمنیستان آتوم الکتریک ایستانسییاسی ۱۰ ایل سونرا باغلاناجاق، اونو یئنی آتوم الکتریک ایستانسییاسی عوض ائدجک». ارمنیستان حکومتینین بو بیاناتینا اینانمیرام.
آخار. آذ خبر وئریر کی، بونو «ایسپوتنیک ارمنیستان» آگنتلیینه موصاحیبهسینده ارمنیستانین دموکراتیک پارتییاسینین صدری آرام سرکیسیان سؤیلهییب.
«اونا گؤره کی، بیزیم ایمضالادیغیمیز موقاویلهده هئچ بیر یئنی آتوم الکتریک ایستانسییاسیندان بحث ائدیلمیر. آوروپا بیرلیگی ایله ارمنیستان آراسینداکی راضیلاشمایا اساساً، اتم الکتریک ایستانسییاسینی دیگر الکتریک ایستانسییالار عوض ائتمهلیدیر. راضیلاشمایا اساساً بو، داها چوخ، ایستیلیک الکتریک و یا سو الکتریک ایستانسییالاری اولا بیلر. بونلار آتوم الکتریک ایستانسییاسینین عوضینی وئرمهیهجک. ارمنی خالقی سرکیسیان حکومتینین سؤزلرینه اینانمامالیدیر. ارمنیستان بو گون بوتون رگیونال لاییحهلردن اوزاق قالیب. بیز اؤز گوناهیمیز اوجباتیندان تجرید اولونموشوق. بیر زامانلار بیز آنالوژی لاییحهنی ارمنیستانلا ایران آراسیندا تکلیف ائتمیشدیک. بو، فارس کؤرفزی ایله آوروپه بیرلییی آراسیندا علاقلندیریجی اولمالی ایدی. ارمنیستان بو ایمکانیندان ایستیفاده ائده بیلمدی. باکی-تیفلیس-قارصین ایشه دوشمهسی ایله تجرید اولما آرتاجاق و ارمنیستان داها بؤیوک دالانا دیرهنهجک» – دئیه او بیلدیریب.
azb_Arab azb_Arab azb_Arab